Οφέλτης

Ο Οφέλτης ήταν γιος του βασιλιά της Νεμέας Λυκούργου και της Ευρυδίκης ή της Αμφιθέας. Μετά το θάνατό του ονομάστηκε Αρχέμορος. Τροφός του ήταν η Υψιπύλη, η οποία κάποια μέρα βγήκε από την πόλη και συνάντησε τους Επτά που εκστράτευαν εναντίον της Θήβας. Άφησε το βρέφος κατά γης σ' ένα στρώμα από αγριοσέλινο θέλοντας να τους δείξει μια πηγή για να πιουν νερό, ενώ υπήρχε χρησμός που έλεγε ότι το παιδί δεν έπρεπε να πατήσει στο χώμα πριν μάθει να περπατάει. Όταν γύρισε, είχε κατασπαράξει το βρέφος ο δράκος που φύλαγε την πηγή. Ο Αμφιάραος, ένας από τους Επτά το θεώρησε αυτό κακό οιωνό για την εκστρατεία και ονόμασε το βρέφος Αρχέμορο (+αρχή κακοτυχιών). Στη μνήμη του βρέφους οι Επτά θέσπισαν τους αγώνες της Νεμέας, τα Νέμεα (Απολλοδ. ΙΙΙ, 6-4). Ο τάφος του υπήρχε ακόμη στα χρόνια του Παυσανία "περί δε αυτόν θριγκός λίθων και εντός του περιβόλου βωμοί" (ΙΙ 15-3).

Κατηγορία:Πρόσωπα της ελληνικής μυθολογίας

Ofeltes Opheltes Opheltes Ofeltes Archémore Ofeltes Офельт Офелт